Predlog IZVEDBENA UREDBA SVETA o zaključku delnega vmesnega pregleda protisubvencijskih ukrepov za uvoz biodizla s poreklom iz Združenih držav Amerike, razširjenih na uvoz, poslan iz Kanade, ne glede na to, ali je deklariran s poreklom iz Kanade ali ne /* COM/2014/0121 final - 2014/0065 (NLE) */





OBRAZLOŽITVENI MEMORANDUM 1. OZADJE PREDLOGA Razlogi za predlog in njegovi cilji Ta predlog zadeva uporabo Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti („osnovna uredba“), pri delnem vmesnem pregledu veljavnih protisubvencijskih dajatev na biodizel s poreklom iz Združenih držav Amerike, razširjenih na uvoz biodizla, poslanega iz Kanade, ne glede na to, ali je deklariran s poreklom iz Kanade ali ne. || Splošno ozadje Ta predlog je nastal v okviru izvajanja osnovne uredbe. || Veljavne določbe na področju, na katero se nanaša predlog Z Uredbo (ES) št. 598/2009 (UL L 179, 10.7.2009, str. 1) uvedena dokončna protisubvencijska dajatev na uvoz monoalkilnih estrov maščobnih kislin in/ali parafinskega plinskega olja, pridobljenih s sintezo in/ali hidrotretiranjem, nefosilnega izvora, splošno znanih kot „biodizel“, v čisti obliki ali mešanici, ki vsebujejo več kot 20 mas. % monoalkilnih estrov maščobnih kislin in/ali parafinskega plinskega olja, pridobljenih s sintezo in/ali hidrotretiranjem, nefosilnega izvora („izdelek, ki se pregleduje“ ali „biodizel“), ki se trenutno uvrščajo pod oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 in ex 3826 00 90, s poreklom iz Združenih držav Amerike. Z Izvedbeno uredbo Sveta (EU) št. 443/2011 (UL L 122, 11.5.2011, str. 1) je bila dokončna protisubvencijska dajatev na uvoz biodizla s poreklom iz Združenih držav Amerike razširjena na uvoz biodizla, poslanega iz Kanade, ne glede na to, ali je deklariran s poreklom iz Kanade ali ne. || Usklajenost z drugimi politikami in cilji Unije Ni relevantno. || 2. Posvetovanje z zainteresiranimi stranmi in ocena učinka Posvetovanje z zainteresiranimi stranmi || Zainteresirane strani, ki jih postopek zadeva, so imele možnost, da med postopkom zagovarjajo svoje interese v skladu z določbami osnovne uredbe. || Zbiranje in uporaba strokovnih mnenj || Zunanje strokovno mnenje ni bilo potrebno. || Ocena učinka Ta predlog je posledica izvajanja osnovne uredbe. Osnovna uredba ne predvideva splošne ocene učinka, vendar vsebuje izčrpen seznam pogojev, ki jih je treba oceniti. || 3. Pravni elementi predloga Povzetek predlaganih ukrepov Komisija je 30. aprila 2013 začela delni vmesni pregled protisubvencijskih dajatev na uvoz biodizla s poreklom iz Združenih držav Amerike, razširjenih na uvoz, poslan iz Kanade, ne glede na to, ali je deklariran s poreklom iz Kanade ali ne. Komisija je pregled začela na utemeljeno zahtevo, ki jo je vložil kanadski proizvajalec Ocean Nutrition Canada („vložnik“). Vložnik ni dokazal, da je sposoben proizvesti celotno količino biodizla, ki ga je odpremil v Unijo od začetka obdobja preiskave proti izogibanju. Zato bi bilo treba preiskavo v zvezi s pregledom zaključiti, pri čemer se vložniku ne odobri izvzetje iz protisubvencijskih ukrepov, ki so v veljavi po razširitvi. Zato se predlaga, da Svet sprejme priloženi predlog uredbe za zaključek preiskave v zvezi z vmesnim pregledom, ki bi ga bilo treba objaviti v Uradnem listu Evropske unije. || Pravna podlaga Uredba Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti. || Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. || Načelo sorazmernosti Predlog je skladen z načelom sorazmernosti iz naslednjih razlogov. || Oblika ukrepanja je opisana v navedeni osnovni uredbi in ne dopušča odločanja na nacionalni ravni. || Navedba o načinu zmanjšanja finančnega in upravnega bremena Unije, nacionalnih vlad, regionalnih in lokalnih organov, gospodarskih subjektov in državljanov ter o njegovi sorazmernosti s ciljem predloga ni relevantna. || Izbira instrumentov || Predlagani instrument: uredba. || Druga sredstva ne bi bila ustrezna iz naslednjega razloga: druga sredstva ne bi bila primerna, ker osnovna uredba ne predvideva drugih možnosti. || 4. Proračunske posledice Predlog ne vpliva na proračun Unije. || 2014/0065 (NLE) Predlog IZVEDBENA UREDBA SVETA o zaključku delnega vmesnega pregleda protisubvencijskih ukrepov za uvoz biodizla s poreklom iz Združenih držav Amerike, razširjenih na uvoz, poslan iz Kanade, ne glede na to, ali je deklariran s poreklom iz Kanade ali ne SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti([1]) („osnovna uredba“), zlasti člena 19 in člena 23(6) Uredbe, ob upoštevanju predloga, ki ga je po posvetovanju s Svetovalnim odborom predložila Evropska komisija („Komisija“), ob upoštevanju naslednjega: 1. POSTOPEK 1.1. Veljavni ukrepi (1) Svet je z Uredbo (ES) št. 598/2009([2]) uvedel dokončne izravnalne dajatve na uvoz monoalkilnih estrov maščobnih kislin in/ali parafinskega plinskega olja, pridobljenih s sintezo in/ali hidrotretiranjem, nefosilnega izvora, splošno znanih kot „biodizel“, v čisti obliki ali mešanici, ki vsebujejo več kot 20 mas. % monoalkilnih estrov maščobnih kislin in/ali parafinskega plinskega olja, pridobljenih s sintezo in/ali hidrotretiranjem, nefosilnega izvora („izdelek, ki se pregleduje“ ali „biodizel“), ki se trenutno uvrščajo pod oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 in ex 3826 00 90, s poreklom iz Združenih držav Amerike („veljavni prvotni ukrepi“). (2) Po preiskavi proti izogibanju je Svet z Uredbo (EU) št. 443/2011([3]) razširil dokončno protisubvencijsko dajatev na uvoz biodizla s poreklom iz Združenih držav Amerike na uvoz biodizla, poslanega iz Kanade, ne glede na to, ali je deklariran s poreklom iz Kanade ali ne („razširjeni ukrepi“). 1.2. Zahtevek za pregled (3) Zahtevek za delni vmesni pregled je v skladu s členom 19 in členom 23(6) osnovne uredbe vložila družba Ocean Nutrition Canada („vložnik“), proizvajalec izvoznik iz Kanade („zahtevek za pregled“). (4) Zahtevek je bil po obsegu omejen na preiskavo možnosti odobritve izvzetja iz razširjenih ukrepov za vložnika. (5) V zahtevku za pregled je vložnik trdil, da je pristni proizvajalec biodizla in da je sposoben proizvesti celotno količino biodizla, ki ga je odpremil v Unijo od začetka obdobja preiskave proti izogibanju, ki je povzročila uvedbo razširjenega ukrepa. (6) Obdobje preiskave, ki se je upoštevalo v preiskavi proti izogibanju iz uvodne izjave (2), je zajelo obdobje od 1. aprila 2009 do 30. junija 2010 („prvotno obdobje preiskave“). Obdobje preiskave za to preiskavo je zajelo obdobje od 1. aprila 2012 do 31. marca 2013 („obdobje preiskave“). (7) Vložnik je predložil dokaze prima facie, da je bil v Kanadi uveljavljen kot proizvajalec biodizla že dolgo pred uvedbo prvotnih ukrepov. Poleg tega je vložnik trdil, da ni povezan z nobenim proizvajalcem biodizla v Združenih državah Amerike. 1.3. Začetek delnega vmesnega pregleda (8) Ko je Komisija po posvetovanju s Svetovalnim odborom ugotovila, da so v zahtevku za pregled zadostni dokazi prima facie, ki utemeljujejo začetek delnega vmesnega pregleda, je z obvestilom, objavljenim v Uradnem listu Evropske unije([4]) („obvestilo o začetku“), 30. aprila 2013 začela delni vmesni pregled v skladu s členom 19 in členom 23(6) osnovne uredbe, omejen na preiskavo možnosti za odobritev izvzetja iz razširjenih ukrepov za vložnika. 1.4. Zainteresirane strani (9) Komisija je uradno obvestila vložnika in predstavnike Kanade o začetku delnega vmesnega pregleda. Zainteresirane strani so imele možnost, da pisno predstavijo svoja stališča in da v roku iz obvestila o začetku zahtevajo zaslišanje. Javil se je le vložnik. Zaslišanje ni bilo zahtevano. (10) Komisija je prejela izpolnjen vprašalnik, ki ga je predložil vložnik in je bil preverjen na kraju samem v prostorih vložnika v Kanadi. 2. UGOTOVITVE PREISKAVE IN ZAKLJUČEK PREGLEDA (11) V preiskavi je bilo ugotovljeno, da je vložnik pristni proizvajalec biodizla in da ni povezan z nobenim proizvajalcem biodizla iz Združenih držav Amerike. (12) Na podlagi ugotovitev, pridobljenih med obiski na kraju samem v prostorih vložnika v Kanadi, je bil vložnik pozvan, naj predloži nadaljnje informacije, ki dokazujejo njegovo zadostno proizvodno zmogljivost, v podporo njegovemu obsegu prodaje v obdobju preiskave. (13) Vložnik kljub več podaljšanjem roka Komisiji ni predložil zahtevanih informacij. (14) Poleg tega je preiskava pokazala, da je vložnik po začetku veljavnosti razširjenih ukrepov morda izvažal zadevni izdelek v Unijo pod oznako KN, za katero ukrepi ne veljajo. Komisija je vložnika pozvala, naj utemelji uporabo te oznake KN. Vendar vložnik ni predložil nobenih informacij ali kakega drugega dokaza, ki bi kazali, da bi moral biti ta izvoz zajet pod oznako KN, za katero ukrepi ne veljajo. (15) Na podlagi navedenega se šteje, da vložniku ni uspelo dokazati, da je bil sposoben proizvesti celotno količino biodizla, ki ga je odpremil v Unijo od začetka prvotnega obdobja preiskave. Čeprav vložnik ni predložil informacij, ki jih je zahtevala Komisija, prav tako ni zagotovil drugih dokazov, ki bi kazali, da ni bil vpleten v prakse izogibanja. Zato bi bilo treba preiskavo v zvezi s pregledom zaključiti, ne da bi se vložniku odobrilo izvzetje iz razširjenih ukrepov. (16) Zainteresirane strani so bile obveščene o nameri, da se preiskava v zvezi s pregledom zaključi, in so imele možnost, da predložijo pripombe. Komisija ni prejela pripomb, ki bi jo odvrnile od odločitve, da zaključi preiskavo v zvezi s pregledom. (17) Zato se sklene, da bi bilo delni vmesni pregled v zvezi s protisubvencijskimi ukrepi za uvoz biodizla s poreklom iz Združenih držav Amerike, razširjenimi na uvoz biodizla, poslanega iz Kanade, ne glede na to, ali je deklariran s poreklom iz Kanade ali ne, zaključiti, ne da bi se razširjeni protisubvencijski ukrepi spremenili – SPREJEL NASLEDNJO UREDBO: Člen 1 Delni vmesni pregled protisubvencijskih ukrepov za uvoz biodizla s poreklom iz Združenih držav Amerike, razširjenih z Uredbo (EU) št. 443/2011 na uvoz biodizla, poslanega iz Kanade, ne glede na to, ali je deklariran s poreklom iz Kanade ali ne, ki je bil uveden v skladu s členom 19 in členom 23(6) Uredbe Sveta (ES) št. 598/2009, se zaključi brez spremembe protisubvencijskega ukrepa, ki je v veljavi po razširitvi. Člen 2 Ta uredba začne veljati dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik [1] UL L 188, 18.7.2009, str. 93. [2] UL L 179, 10.7.2009, str. 1. [3] UL L 122, 11.5.2011, str. 1. [4] UL C 124, 30.4.2013, str. 10.